
Astudiaeth achos archwiliadol sy’n codi o arfer (sylwi) yr ymchwiliwr iddo ymhellach drwy offer ymchwil a nodir. Daw’r astudiaeth I ben drwy nodi ymyrraeth y gellir ei threialu drwy gydol yr ymarfer dysgu (PAP) gan ddangos tystiolaeth ohoni drwy adfyfyrio yn y Pasbort Dysgu Proffesiynol (safonau dysgu proffesiynol).   
  
Cyflwyniad  
  
Bwriad y traethawd yw  dylunio a chynnal ymchwil drwy greu a defnyddio offer ymchwil, i'w werthuso a’i ddadansoddi.  (Llywodraeth Cymru, 2020, A) Mae lles yn ganolig ac wedi’i nodi ar draws y Cwricwlwm i Gymru oherwydd mae’n hanfodol i  gynnydd a chyflawniad dysgwyr. O ganlyniad, penderfynwyd ffocysu ar les disgyblion y derbyn Ysgol A - er wybodaeth, drwy gydol yr aseiniad, cyfeiriwyd at yr ysgol ymchwil fel Ysgol A. Mae Ysgol A wedi’i leoli yn Sir Gaerfyrddin, ac mae ganddo ardal allanol enfawr sydd gan holl ddisgyblion yr ysgol fynediad i, gan gynnwys cae chwarae, iard, ardal fwdlyd, ac coedwig fach. Yn ogystal, mae disgyblion y derbyn yn mynychu  mewn sesiwn pob brynhawn dydd Mercher o’r enw ‘Mercher Mwdlyd’, sy’n galluogi disgyblion chwarae a dysgu o fewn wahanol ardaloedd awyr agored o’i dewis nhw yn annog llais y disgyblion ac arweiniad disgyblion. O ganlyniad, y cwestiwn ymchwil a penderfynwyd ymchwilio i fewn i ym mhellach ydy “Beth yw profiadau dysgwyr derbyn o ddefnyddio dysgu yn yr awyr agored fel strategaeth ar gyfer hybu llesiant?”. Y rheswm dros ddewis y cwestiwn ymchwil yma yw i arbrofi gyda thechnegau addysgu gwahanol yn yr awyr agored i ddarganfod pa ddulliau sydd mwyaf effeithiol i gyfrannu at les y dysgwyr. Un o’r prif resymau tu cefn i hyn yw  bod y Proffil Dysgu Proffesiynol “PDP” (CGA, 2015) yn amlinellu targed personol i sicrhau bod yr amgylchedd ddysgu yn cyfrannu tuag at  helpu disgyblion cyrraedd eu llawn botensial. Gall gyfateb hyn drwy roi mwy o fwrlwm i mewn i'r addysgu a sefydlu awyrgylch dysgu sy'n hybu ffocws a chanolbwynt clir i pwrpas y gwersi allanol. (Llywodraeth Cymru, 2020, A) Mae annog dysgwyr gan ddilyn canllawiau’r pedwar diben yn sicrhau bod dysgwyr yn rhoi cyfle ar dechnegau newydd, dysgu sgiliau defnyddiol bywyd pob dydd, ac yn gosod safonau uchel iddynt fedru herio'i hunain. Dyma’r prif resymau dros ddewis yr awyr agored fel amgylchedd i asesu ac arsylwi wrth dreuali technegau newydd i gael mewnwelediad i ymddygiad naturiol  pob dydd disgyblion i weld pa mor effeithiol mae defnyddio’r ardaloedd awyr agored ar eu lles. 
  
Adolygu Llenyddiaeth   
 
Yn yr adran yma, bwriedir trafod y llenyddiaeth berthnasol sy’n ymwneud a lles disgyblion y derbyn yn yr awyr agored. Yn gyntaf, trafodwyd pwysigrwydd lles disgyblion gan ei bod yn ymddangos ar draws y cwricwlwm i osod y disgwyliadau sydd gan ysgolion i hyrwyddo lles eu disgyblion (Llywodraeth Cymru, 2020, A). Gan hynny, mae ‘Deddf Llesiant Cenedlaethau’r Dyfodol Cymru’ a nodwyd ar draws y cwricwlwm yn gosod dyletswyddau ar ysgolion gan ffocysu ar saith prif bwynt gan gynnwys Cymru lewyrchus, gydnerth, iachach, cyfartal, bywiog, a cyfrifol sy’n cydlynu. (Comisiynydd Plant Cymru, d.d) Yn ychwanegol, mae gan bob plentyn yng Nghymru hawliau sy’n enghraifft o les y plentyn yn cael ei blaenoriaethu mewn pob agwedd. Yn debyg, mae egwyddorion addysgeg Donaldson (Impact Wales, 2022) gan gynnwys y pedwar diben, cefnogaeth emosiynol a cymdeithasol i adeiladu perthnasoedd, a sicrhau bod ysgolion yn gweithio’n agos gyda diddordeb y dysgwyr sydd wedi’i ddarparu fel ffactorau er mwyn cynyddu lles plant.
 
(Impact Wales, 2022) Yn debyg, mae egwyddorion addysgeg Donaldson, gan gynnwys y pedwar diben, cefnogaeth emosiynol a cymdeithasol i adeiladu perthnasoedd, a sicrhau bod ysgolion yn cydweithio’n agos gyda diddordeb y dysgwyr wedi’i blaenoriaethu sydd wedi’i ddarparu fel ffactorau er mwyn cynyddu lles plant. Dywed Gealy a Saer (2010, t.135) fod lles yn ystod y blynyddoedd cynnar yn ganolog i’w athroniaeth ac yn gyfraniad i ddatblygu'r plentyn yn gyflawn gan fod lles yn graidd a chalon datblygiad plant. Yn debyg i hyn, mae’r dull Montessori (Montessori Academy, 2022) yn rhannu lles y plentyn cyflawn mewn i bedair rhan, gan gynnwys corfforol, emosiynol, cymdeithasol a gwybyddol, ac yn ddull sy’n pwysleisio datblygu pob agwedd o’r plentyn. Gall y dull Montessori gael ei gyflwyno mewn i’r gwersi a chynllunwyr ar gyfer yr ymchwil sicrhau bod gan y plentyn cyflawn pob cyfle teg i ddatblygu ac ysgogi lles a chynnydd.
 
Ail ran yr ymchwil yw darganfod os mae’r awyr agored yn ddull i helpu datblygu’r plentyn yn gyfan fel strategaeth ar gyfer llesiant pob unigolyn. (Montessori Academy, 2022) Mae’r dull Montessori yn pwysleisio’r pwysigrwydd fod plant yn derbyn cyfleodd i chwarae du allan oherwydd ei fod yn caniatáu plant i wneud cysylltiadau gyda gwrthrychau awyr agored yn debyg i ystafell ddosbarth. Er lles trafodaeth, barn Wilderspin (Bruce, 2012, t.70) yw bod meysydd chwarae yn hanfodol mewn ysgolion oherwydd bod yr awyr agored yn gyfle i blant symud ei cyrff yn ogystal â dysgu. Cred Wilderspin fod yr awyr agored hefyd yn gyfle i ddisgyblion ddysgu moesau a pharch tuag at y byd naturiol, er enghraifft, dysgu plant ddim i bigo blodau i ddangos parchu tuag at y tir naturiol. Ar y llaw arall, cred Froebel (Bruce, 2012, t.71) fod rhoi cyfleodd ehangach i blant o’r awyr agored yn datblygu adnabyddiaeth plant o’r byd naturiol, gan gynnwys mynd i amgylchoedd newydd fel afonydd, caeau a choedwigoedd. Yn Ysgol A, mae niferoedd o ardaloedd allanol i’r ysgol, ac o ganlyniad dyma’r rheswm tu cefn dewis yr awyr agored fel dull i asesu lles disgyblion i weld a yw cynnig cyfleoedd newydd i ddisgyblion yn yr awyr agored, yn debyg i ddamcaniaeth Froebel, yn hybu llesiant. Mae dull Froebel o ddysgu a chwarae yn yr awyr agored yn fwy realistig i’r math o ymchwil hoffem gynnal oherwydd bod plant medru ymlacio, mwynhau, gwneud llanast ac ymateb yn naturiol i gasglu tystiolaeth ddibynadwy llaw gyntaf.  
 
(Rees a Gealy, 2013, t.21) “Creadigrwydd oedolion sy’n trawsnewid amgylchedd cyffredin i fod yn llwyfan hudol i blant”. Golygir hyn fod cyfrifoldeb ar oedolion, yn yr achos yma'r athrawon ysgol, i greu ardal dysgu awyr agored diddorol, arloesol, newydd i blant fwynhau. Mae hyn yn debyg i ddamcaniaeth Froebel o ddefnyddio’r amgylchedd allanol i’w mantais lawn i ysgogi dysgu ac addysgu effeithiol. Y rheswm dros ddewis yr ardal allanol fel amgylchedd i asesu lles disgyblion yw o ganlyniad i'r hyn a nodwyd yn y cwricwlwm (Llywodraeth Cymru, 2020,A) fod dysgu drwy gyfnodau estynedig gan gynnwys yr awyr agored yn un o’r deuddeg egwyddor a chamau cynnydd cynnar dysgwyr. Gall hyn gynnwys modeli dasgau i’r dysgwyr, yn debyg i theori Bandura (Everywhere Pshychology, 2012) lle mae’r oedolyn modeli tasg i’r plentyn, ac mae’r plentyn yn copio’r hyn a wnaed gan yr oedolyn. Er enghraifft, gall yr athrawes modelu tasg i grŵp ffocws, ac yna bydd y disgyblion yn gweld hi’n haws i ddilyn cyfarwyddiadau a bwrw ati gyda’r dasg. Yn debyg, gall yr oedolyn sgaffaldio camau gweithredu i’r disgyblion ddilyn drwy gwneud tasg gan ddilyn camau sgaffaldio Vygotsky (Simply Psychology, 2019), lle gall yr oedolyn ddarparu cymorth priodol i roi ychydig o hwb i’r dysgwyr gyflawni’r dasg. Er enghraifft, ar gyfer tasg ymarfer corff tu allan, gall yr oedolyn gosod adnoddau i gefnogi’r dysgwyr wrth iddynt wneud y gweithgaredd, gan gyfeirio nôl i ddamcaniaeth Vygotsky, ac yna mynd ati i fodeli’r gweithgaredd cyn rhoi cyfle i’r disgyblion fwrw ati er mwyn arsylwi ac asesu.  

Astudiaeth Achos   
  
Y dull ymchwil a dewiswyd defnyddio yw astudiaeth achos. (Simons 2009, t.21) Mae astudiaeth achos yn archwiliad manwl o safbwyntiau gwahanol ac unigrwydd prosiect penodol polisi, sefydliad, rhaglen neu system mewn cyd-destun bywyd go iawn. Ei phrif bwrpas yw cynhyrchu gwybodaeth a dealltwriaeth fanwl o bwnc penodol. Yn achos yr ymchwil a gynhaliwyd, y prif ffocws o fewn yr astudiaeth achos yw darganfod ydy’r awyr agored yn strategaeth ar gyfer hybu llesiant disgyblion y derbyn o fewn yr ysgol ymchwil.   
Yn ôl Wholey et al. (1994, t. 163), mae ymchwil astudiaeth achos yn ddull o ddatblygu dealltwriaeth o broses, rhaglen, digwyddiad neu weithgaredd. Yn yr ymchwil a gynhaliwyd, gweithgareddau awyr agored yw'r ffocws gan gynnal sesiynau amrywiol i ddisgyblion i arsylwi ydy’r awyr agored yn hybu llesiant.   
  
Yn yr adran yma, trafodwyd y manteision ac anfanteision o ddefnyddio astudiaeth achos fel dyluniad ymchwil. Mantais o redeg ymchwil astudiaeth achos yw bod modd casglu data ansoddol a meintiol. Yn ôl casgliadau NFER (2013), mae cyfweliadau, arsylwadau, a grwpiau ffocws i gyd yn ddulliau o gasglu data meintiol ac ansoddol, a dyma’r prif reswm tu ôl dewis astudiaeth achos fel astudiaeth achos i gael amrediad o ddata. Mae hyn yn cynnig cyfleoedd i arbrofi gyda gwahanol ddulliau i gasglu data. Arweinir hyn ymlaen i bwynt Gaille  (2018) mae mantais defnyddio astudiaeth achos yw casglu barn a’i thrawsffurfio i ddata. Er enghraifft, wrth wneud hyn yn yr ymchwil drwy gynnal cyfweliadau gyda disgyblion y derbyn, bydd eu barn yn cael ei defnyddio fel tystiolaeth o ymarfer effeithiol a negyddol ar eu llesiant yn yr awyr agored, yn ogystal ag arsylwi i gefnogi’r cyfweliad. Er hyn, dywed Universal Class (d.d ) gall y data a gasglwyd ond bod o safbwynt un person, yn ogystal â chamgymeriadau cof a dyfarniad yr ymchwilydd y gall arwain at ddata anghywir. i sicrhau nad yw hyn yn digwydd, gall recordio’r cyfweliad a chymryd nodiadau ar bapur sicrhau fod tystiolaeth wedi’i chofnodi’n fanwl gywir i osgoi data gyda chamgymeriadau. (Gaille, 2018) Mantais arall o ddefnyddio astudiaeth achos yw bod modd defnyddio nifer o ddulliau ymchwilio i gasglu data sy’n cynnig tystiolaeth ddibynadwy. (Universal Class, d.d) Yn y gwrthwyneb, gall hyn fod yn gostus yn amserol oherwydd bod angen datblygu dadansoddiad manwl i’r astudiaeth achos drwy ddatblygu offer ymchwil yn ogystal ag amser i gario allan yr ymchwil a myfyrio.  
 
Y cyfranogwyr bydd yn mynychu yn yr ymchwil bydd disgyblion y derbyn o Ysgol A, yn ogystal â dau athro neu athrawes o adran y Cyfnod Sylfaen. Y rheswm dros ddewis cymysgedd o staff ysgol a disgyblion yw i gasglu safbwynt y dysgwyr yn ogystal ar addysgwyr, ac i ddeall y rhesymau tu cefn wahanol safbwyntiau pobl o wahanol oedrannau a sefyllfaoedd. Awgrymir Alderson (2000) mae’r ateb i anghydbwysedd rhwng yr oedolyn fel ymchwilydd a chyfranogiad y plant yw cynnwys plant yn fwy uniongyrchol fel ymchwilwyr eu hunain. Dyma un o’r rhesymau tu cefn rhoi fwy o fewnbwn i’r disgyblion fod yn rhan o’r ymchwil i sicrhau bod y disgyblion yn teimlo pwrpas tu cefn i’r ymchwil, a medru teimlo’n rhan bwysig o’r ymchwil a gasglwyd. Gall hyn rhoi canlyniadau gwell oherwydd bod y plant yn teimlo pwrpas i'r hyn maent yn dweud eu dweud wrth ganlyniadau’r ymchwil.  
 
Moeseg  
 
Bwriedir trafod y foeseg tu cefn i’r ymchwil yn adran yma o’r traethawd. (Hope, 2015) Mae rhaid ystyried moeseg ymchwil wrth ffurfio, cynllunio a chario allan prosiect ymchwil. Pwysigrwydd hyn yw sicrhau fod yr ymchwil yn deg o ran y canlyniadau, a hawliau’r cyfranogwyr. Yn gyntaf, trafodwyd sefyllfaoldeb yr ymchwilydd. (Holmes, 2020, t ) Caiff sefyllfaoldeb ei ddiffinio mewn tri maes sef y deiliad dan ymchwil, y cyfranogwyr i’r ymchwil, a’r ymchwil a chyd-destun. Dywed Holmes (2020, t.4) bod niwtraliaeth empathetig yn helpu ymchwilydd osgoi rhagfarn amlwg, ac i fod mor niwtral â phosib wrth gasglu, dehongli a chyflwyno data. Mae effaith cadw meddwl agored yn sicrhau fod yr ymchwil ddim yn gosod rhagfarn, yn ogystal â throseddu unrhyw un sy’n rhan ohono.  
 
Yn ychwanegol, mae ffactorau risg i ystyried wrth gario allan ymchwil. (Hope, 2015) Dylai’r ymchwilydd osgoi achosi pryder a niwed i gyfranogwyr, yn ogystal â lles ei hunain. I osgoi hyn, mae’n hanfodol i ddilyn canllawiau moeseg ar gyfer y prosiect ymchwil. Awgryma BERA (2018), sef y cynllun moeseg a dilynwyd yn ystod yr ymchwil, bod cyfrifoldeb gan yr ymchwilydd i weithio mewn modd moesegol gan sicrhau fod pawb sy’n cyfrannu i’r ymchwil yn cael ei thrin yn deg. I sicrhau hyn, cam hanfodol cyn dechrau’r ymchwil oedd ysgrifennu llythyr eglurhaol i rieni disgyblion Ysgol A (gwelir atodiad 2 a 3). Dilynwyd argymhellion Cohen, Manion a Morrison (2007, t.339) wrth ddarparu llythyr eglurhaol yn esbonio pwrpas, pwysigrwydd a chyfrinachedd yr ymchwil, yn ogystal â gofyn caniatâd i gynnwys eu plant fel rhan o’r ymchwil. Awn ati hefyd i ddylunio ffurflen foeseg i gydfyd gyda chynnwys yr ymchwil yn amlinellu nodweddion hanfodol, gan gynnwys pwrpas yr ymchwil, dulliau arfaethedig, risgiau, polisi diogelu data, cydsyniad y cyfranogwyr a chyfrinachedd yr ymchwil. Gan ddilyn canllawiau BERA (2018), sicrhawn drwy gydol yr ymchwil fod cyfranogwyr yn ymwybodol fod hawl ganddynt dynnu’n ôl o’r ymchwil ar unrhyw adeg, hefyd yn rhoi llais a hawl i'r disgyblion (Comisiynydd Plant Cymru, d.d).  
 
Dulliau Ymchwil  

 
Y dulliau ymchwil dewiswyd defnyddio i gario allan yr ymchwil oedd holiaduron i grŵp ffocws o ddisgyblion y derbyn, a dau aelod o staff y Cyfnod Sylfaen i sbarduno trafodaeth a chasglu barn. Yn ychwanegol, i gasglu tystiolaeth weladwy, dewiswyd cario allan arsylwadau o dri gweithgaredd awyr agored gyda disgyblion y derbyn fel cyfranogwyr i’r ymchwil. Astudiaeth achos yw ffocws yr ymchwil, a dywed Stake (2005, t.443) taw nid dewis methodolegol yw astudiaeth achos, er mae’n dewis o beth sydd angen ymchwilio gyda pha bynnag dulliau rydym yn dewis defnyddio i gynnal yr ymchwil.  Yn ychwanegol, dywed McLeod (2019) mae cyfweliadau ac arsylwadau yw'r dulliau mwyaf addas i gasglu data meintiol drwy drafod iaith nid ystadegau. O ganlyniad, dyma’r prif resymau tu cefn dewis y dulliau ymchwil yma i sicrhau bod yr ymchwil yn benodol i’r cwestiwn rydym am ymchwilio mewn iddo drwy gasglu safbwynt a barn llaw gyntaf disgyblion i asesu os bod yr awyr agored yn gyfranogiad i’w lles nhw.

Yn gyntaf, trafodwyd y dull casglu ymchwil o gyfweld a disgyblion a staff Ysgol A (gwelir atodiad 5 a 6). (Transcription Wing, 2022) Mae recordio cyfweliadau yn ddull defnyddiol i gefnogi storio data, ac yna’i newid mewn i drawsgrifiad. Yn y cyfweliadau, dewiswyd gofyn cwestiynau penagored o ganlyniad i’r hyn a ddywed gan Denscombe (2010, t.165) bod cwestiynau agored yn arwain yr ymchwilydd at fewnwelediad mwy manwl oddi wrth y cyfranogwyr, gan roi rhyddid i'r cyfranogwr ateb yn rhydd ac yn agored. Ceisiom ddefnyddio cyfweliadau i ddarganfod data ansoddol oherwydd yn ôl ymchwil Ponizovsky-Bergelson et al (2019), mae cyfweliadau ansoddol yn cynhyrchu data o safon uchel, cyfoethog. Yn ychwanegol i hyn, dywed Braun a Clarke (2006, t.79) mae dull o adnabod, dadansoddi ac adrodd data yw data ansoddol, a golygir bod y dull yn addas i'r math yma o ymchwil. Gan mae lles disgyblion yw’r brif ffocws, dewiswyd ffocysu ar gasglu data ansoddol ar lafar ac mewn modd naturiol, gan ysgrifennu trawsgrifiad ffeithiol o’r hyn a gasglwyd i ddadansoddi cyn dod i unrhyw gasgliadau. Er hyn, mae heriau i ystyried wrth gyfweld a disgyblion. Dywed Ponizovsky-Bergensen et al (2019) bod plant yn gweld hi’n anodd ymateb i oedolion mewn ffordd naturiol pryd maent yn cael ei chyfweld, a gall ei ymatebion dod ar draws yn orfodol a gall deillio tuag at ddata annibynadwy. Gan hynny, dywed Fleer a Li (2016, t.354) bod angen cysyniad deialog a sgwrs lle mae disgyblion yn teimlo’n gysurus i gynnig ymatebion ei hunain. Yn ychwanegol, awgrymir Fargas-Malet et al (2010) bod cyfweliadau i blant mewn amgylchedd awyr agored, mewn amgylchedd cyfarwydd neu drwy chwarae yn fwy effeithiol i gasglu dystiolaeth. O ganlyniad, dyma’r rheswm tu cefn cynnal cyfweliadau naturiol ar lafar i blant yn yr awyr agored wrth neu ar ôl iddynt gychwyn chwarae i fesur cyfranogiad yr awyr agored ar les y disgyblion.
 
(Cohen, Manion a Morrison, 2003, t.92) Mae ffactorau fel costau, amser a mynediad i'r ymchwil yn aml yn herio ymchwilwyr i gael mynediad llawn i'r wybodaeth oddi wrth y holl boblogaeth o gyfranogwyr. Am hynny, mae’n hawsach darganfod wybodaeth wrth grwpiau yn llai o’r holl boblogaeth fel bod modd casglu data i gynrychioli’r holl boblogaeth. Dyma’r prif reswm dros ddewis grwpiau ffocws i gyfweld ac arsylwi fel rhan o’r ymchwil oherwydd mae’n lleihau’r nifer o gyfranogwr sydd angen dod o hyd i, yn ogystal â chadw’r sampl yn fwy syml i arbed amser a heriau ychwanegol, er enghraifft cost. (Somekh, 2020) Gall heriau godi o gyfweld ac arsylwi a grwpiau ffocws, er enghraifft bod disgyblion methu lleisio’i barn yn agored a gall cael effaith ar y canlyniadau. Yn ogystal, gall y canlyniadau fod yn rhagfarnllyd oherwydd gall yr ymchwilydd gael dylanwad ar ymateb y cyfranogwyr i roi ysgogi ateb penodol. 

Arweinir hyn ymlaen i drafod yr ail ddull ymchwil sef arsylwi disgyblion y derbyn yn ystod tair gweithgaredd awyr agored i weld os mae’n strategaeth i hybu lles disgyblion. Penderfynwyd arsylwi i gefnogi’r data a gasglwyd yn y cyfweliadau i sicrhau bod y wybodaeth yn ddibynadwy ac yn osgoi unrhyw ragfarn a gall effeithio’r canlyniadau. Defnyddiwyd graddfa Leuven i gofnodi’r hyn a gwelwyd wrth arsylwi oherwydd mae’n ddull effeithiol o gofnodi lles emosiynol disgyblion.  Defnyddwyd y raddfa i fesur lles y disgyblion sy’n amrywio o isel iawn i uchel iawn. (Structural-learning, d.d) Dwy funud o arsylwi sydd angen i arsylwi a chofnodi sy’n arbed amser yn y hir dymor. Dewiswyd y raddfa oherwydd mae’n haws i ddeall a chofnodi wrth arsylwi, ac mae’n ddull addas i ateb y cwestiwn ymchwil i gyd-fynd gyda’r wybodaeth oddi wrth y cyfweliad oherwydd mae’n cofnodi profiad y person cyntaf. (Learning Journals, d.d) Yn debyg i gwaith Bowlby, gall defnyddio graddfa Leuven effeithio natur yr arsylwadau oherwydd gall eu ymagwedd newid i natur y sefyllfa, yn yr achos yma arsywli.

(Kawulich, 2012) Y math o arsylwi penderfynwyd gario allan wrth ymchwilio oedd ymchwil cyflawn a olygir bod yr ymchwilydd yn arsylwi heb fynychu yn y weithgaredd. Yn ystod yr ymchwil yma, mae’r ymchwilwyr yn gwylio o bellter, ac yn cofnodi beth welwyd o ran lles y disgyblion wrth wneud gweithgareddau awyr agored yn y raddfa Leuven. (Kawulich, 2012) Mae’n bwysig cofio osgoi rhagfarn wrth gario allan arsylwadau oherwydd gall rhagfarn unochrog yr ymchwilydd ymharu ar ansawdd dibynadwyedd yr ymchwil. Er hyn, dywed McLeod (2015) bod arsylwadau o dan reolaeth yn gyflym i arwain a olygir gall sampl mawr cael ei gasglu i gynnal dibynadwyedd o fewn y grwpiau ffocws. (Cherry, 2022) Nodwedd negyddol a gall effeithio ar ddibynadwyedd ac o arsylwi yw’r ‘Hawthorne effect’ lle mae cyfranogwyr yn newid y ffordd maent yn ymateb i weithgaredd oherwydd bod ei bod yn ymwybodol fod rhywun yn ei gwylio. O ganlyniad, cyfeirir nôl at waith Fargas-Malet et al (2010) sy’n pwysleisio pwysigrwydd mesur data mewn amgylchedd naturiol a cyfarwydd i’r cyfranogwyr, sef yr awyr agored yn yr ymchwil yma.
 
Cyflwyno a Dadansoddi Data 

Wrth gyflwyno a dadansoddi data, mae angen sicrhau bod y broses a gynhaliwyd yn gywir er mwyn casglu data dibynadwy a cyfreithlon. Cyn dechrau, dilynwyd canllawiau BERA (2018) i sicrhau bod gan yr ymchwilydd a cyfranogwyr hawliau wrth ymchwilio a bod yn rhan or ymchwil, er enghraifft cydsyniad y cyfranogwyr, yr hawl i dynnu oddi wrth yr ymchwil, preifatrwydd a datgelu data yn briodol, ar dulliau defnyddwyd i gario allan yr ymchwil. Nodwyd y nodweddion allweddol yma yn y daflen moeseg a llythyr caniatâd (gwelir atodiad 1 a 2). Drwy gydol yr ymchwil, sicrhawn fod unrhyw ddata a gasglwyd yn cael ei storio ar gwmwl y brifysgol i sicrhau fod neb allanol i’r ymchwil medru cael mynediad iddo.

I gyflwyno data’r cyfweliad, darlunwyr trawsgrifiad o’r wybodaeth a rhannwyd dros lafar, a’i ddadansoddi ar ffurf weladwy ar ddogfen ‘Word’ i ddarllen er mwyn dod i gasgliad. (Transcription Wing, 2022) Mae trawsgrifiad yn arbed amser yn y hir dymor oherwydd mae’n arbed mynd yn ôl i’r recordiad, ac ail gwrando ar ddata er mwyn darganfod beth rydym am ddod o hyd i. Yn ail, mae trawsgrifiad yn helpu adnabod nodweddion allweddol yr ymchwil sy’n helpu’r ymchwilydd dod o hyd i'r atebion allweddol yn hawsach.  (Gudrun, d.d) Yn y gwrthwyneb, gall camgymeriadau cael ei gwneud wrth ysgrifennu trawsgrifiad a gall effeithio canlyniad yr ymchwil. I osgoi hyn, dewiswyd ysgrifennu’r trawsgrifiad yn annibynnol heb ddefnyddio system awtomatig y cyfrifiadur neu feicroffon fel bod dibynadwyedd  a sicrwydd i’r data a ysgrifennwyd.

I gyflwyno a dadansoddi data’r arsylwadau, defnyddwyr graddfa Leuven i gofnodi lles y disgyblion wrth gymryd rhan mewn gweithgareddau tu allan. Yn ogystal, i gasglu tystiolaeth bellach, tynnwyd lluniau o’r cyfranogwyr yn gwneud y gweithgareddau i gydfynd gyda’r ymchwil. (Bignante, 2017) Mae tynnu lluniau yn helpu cysylltu geiriau i symbolau fel bod y cof dynol medru cymryd gwybodaeth a’i amsugno a deall. Yn ychwanegol, soniwyd bod cipio lluniau yn helpu eraill i ddeall y safbwynt emosiynol o berthnasoedd cymdeithasol i helpu disgrifio’i phrofiadau yn drylwyr. Gan ddilyn canllawiau’r ffurflen foeseg (gwelir atodiad 1) a BERA (2018) cyn tynnu lluniau a’i defnyddio yn yr ymchwil, roedd angen gofyn am ganiatâd  wrth yr ysgol (gwelir atodiad 4), yn ogystal a caniatâd rheini’r cyfranogwyr drwy lythyr eglurhaol (gwelir atodiadau 2 a 3).

Canlyniadau 

Roedd yr ymchwil yn llwyddiant, a chasglwyd gwybodaeth ddibynadwy a llaw gyntaf y disgyblion a staff yr ysgol i’w gefnogi. Darganfuwyd ar gyfartaledd wrth wneud yr ymchwil bod yr awyr agored yn cael effaith cadarnhaol ar les disgyblion, a bod disgyblion yn mwynhau’r awyr agored fel amgylchedd diogel a cyffrous i ddysgu a chwarae ynddo. Penderfynwyd arsylwi ar wers lle oedd y disgyblion am chwilio am Elen Benfelen fel rhan o’i gwers is-thema, a chaiff disgyblion gyfle i ddewis pa weithgareddau roeddynt am wneud i ddod o hyd i Elen Benfelen gan gynnig syniadau ar y bwrdd gwyn (gwelir atodiad 10), gan cynnig llais i’r disgyblion ar ddechrau’r wers.

(Aung a Tepsuriwong, 2017) Mae pob gwers gydag agoriad, prif rediad a diweddglo, a dyma’r rheswm tu cefn dewis graddfa Leuven i arsylwi dechrau, canol a diwedd gwers i dracio lles disgyblion. Gwelir o’r arsylwadau ar gyfartaledd bod agwedd disgyblion ar ddechrau tasgau ar yr ochr isel i ganolradd. Yn ystod yr adeg yma, mae cyflwyniad gwers ac esboniad o’r dasg yn cael ei gwneud o fewn y dosbarth, felly mae disgyblion yn eistedd a gwrando cyn mynd ati i wneud y dasg. Mae’r tri grŵp ffocws gyda disgyblion o wahanol lefelau iaith Cymraeg, felly mae’n amlwg o ganlyniadau grŵp un a tri bod rhai disgyblion yn gweld hi’n anodd deall cynnwys y wers ar gyflwyniad. Awgrymir gwefan LtL (d.d) bod symud i ffwrdd o’r cynllun eistedd arferol o fewn y dosbarth i’r tu allan yn cofleidio rhyddid ac annibyniaeth y dysgwyr sy’n cyfrannu’n tuag at ddatblygiad ac ymddygiad positif i’r dysgu. Felly gan symud ymlaen i brif rediad a diweddglo'r gwersi, gwelir yn glir o’r raddfa bod lles disgyblion yn cynyddu, ac un disgybl yn unig  sydd heb fwynhau’r gweithgaredd oherwydd mae ei lles yn eithriadol o isel ac isel yng nghanol a diwedd y wers. Y rheswm dros hyn yw bod y disgybl heb fwynhau adeiladu, a dywedodd y tro nesaf ei bod am symud gweithgaredd i wneud rhywbeth mwy creadigol.

Yn ôl y cyfweliadau, gwelir fod y grwpiau ffocws i gyd yn teimlo bod cyfleoedd ganddynt i chwarae yn yr awyr agored, ac yn mwynhau hyn. Dengys y cyfweliadau fod athrawon hefyd yn teimlo bod gan ddisgyblion cyfleoedd i fynd tu allan yn ddyddiol i chwarae, yn ogystal â dysgu. I arbrofi hyn, gwnaethom gynllunio gwersi amrywiol (gwelir atodiad 10) yn yr awyr agored i weld os bod y disgyblion yn mwynhau dysgu yn yr awyr agored, ac os fod y dysgu yn bwrpasol i gyfateb nod ac amcanion dysgu’r wers. “Rwyf wedi cael profiad o rifau a’u harchwilio mewn amgylcheddau sy’n llawn rhifau, dan do ac yn yr awyr agored, gan gael profiad o rai prifol, trefnol ac enwol”  (Llywodraeth Cymru, 2020). Dyma’r ffocws oddi wrth y cwricwlwm roedd y wers yn seiliedig arno, sef gwers i gyflwyno darnau arian i ddisgyblion. Roedd rhai disgyblion yn chwilio am arian mewn helfa, ac eraill yn chwilio am ddarnau yn y twba dwr, ac yna’n cyfateb ei gwerth. Roedd y disgyblion i weld yn gyfarwydd ar strwythur yma o ddysgu, ac wedi mwynhau’r cyfle i ddatrys problemau, cydweithio ac arbrofi gydag offer yn yr awyr agored. Gwelwyd bod mwyafrif y disgyblion yn mwynhau gweithgaredd ymarferol i gymharu ag eistedd wrth bwrdd yn y dosbarth. Er hyn, sylweddolwyd fod nifer o disgyblion ddim yn deall amcan y dysgu, ac yn gweld y dasg yn fwy o gem i gymharu a gwaith i ddysgu. (Gill, d.d) Mae rheoli chwarae a dysgu yn anodd, er mae plant o bob oedran yn mynd i fod yn chwilfrydig, yn debyg iawn i ofynion y pedwar diben. Dywed Gill (d.d) ei fod yn bwysig cynnig sialens i ddisgyblion ddysgu o’i phrofiadau ei hunain wrth gynnig cyfleoedd i ddisgyblion arwain dysgu ei hun. Credir yn gryf bod amcan i bob her, ac wrth roi cyfle i ddisgyblion arwain dysgu nhw ei hunain, mae’r dysgwyr yn dysgu o brofiadau ei hunain, sydd eto’n cyfateb gofynion y cwricwlwm.

 Casgliadau ac Argymhellion 

Bwriedir crynhoi’r casgliadau a darganfyddwyd o’r adolygiad llenyddiaeth a’r ymchwiliad yn rhan yma’r traethawd. Nod yr ymchwil oedd darganfod os bod yr awyr agored yn strategaeth o hybu llesiant disgyblion y derbyn. Gwelwyd or data bod y gweithgareddau a chynhaliwyd yn yr awyr agored yn hybu lles disgyblion y derbyn o’r wybodaeth a chasglwyd yn y cyfweliadau ac arsylwadau. Gwelwyd fod disgyblion yn mwynhau cael ei rhyddhau allan yn yr awyr agored, a bod cysylltiad rhwng chwarae i ddysgu o’r gweithgareddau o oedran ifanc. Darganfuwyd bod y wybodaeth a chasglwyd o’r cyfweliadau yn cael ei atgyfnerthu yn yr arsylwadau i gefnogi’r wybodaeth feintiol ar lafar. Yn ychwanegol, roedd defnyddio graddfa Leuven a thrawsgrifiad yn ddulliau dibynadwy a trefnus i gasglu data er mwyn ei ddarllen a crynhoi heb lanast.

Ar ôl cynnal yr ymchwil, y prif batrwm gwelwyd o’r data a gasglwyd yw bod anghenion pob dysgwr yn amrywio tu fewn a thu allan i’r dosbarth dysgu, ac mae’n bwysig fod yr athro yn addasu gwersi i gyfateb anghenion dysgu a lles pob unigolyn. Oherwydd bod gofynion llesiant bob unigolyn yn wahanol, dysgwyd o’r wybodaeth a gasglwyd bod rhai disgyblion yn gweld hi’n haws gweithio tu allan, tra bod eraill mwy cyfforddus yn gweithio tu fewn i’r dosbarth. Wrth addasu gwersi i bawb wrth ei rhannu i mewn i grwpiau, mae cyfle gan bob unigolyn gael cyfle i fwynhau a serennu mewn gweithgareddau gwahanol yn yr awyr agored. I symud ymlaen, mae’r hyn a ddywed gan Williams (Education Scotland, 2016) bod adborth ffurfiannol yn helpu cyrhaeddiad y dysgwyr yn ddefnyddiol i sicrhau cynnydd wrth addysgu dysgwyr. Dywed Williams fod rhoi adborth cyson iddynt yn sicrhau bod addasiadau cyson yn digwydd o gymharu ag adborth dros amser sy’n sicrhau cynnydd graddol yn y gwaith. I gefnogi hyn, mae’r OECD (2005) o’r un farn bod adborth ffurfiannol yn helpu cyrhaeddiad y dysgwyr yn ddefnyddiol i sicrhau cynnydd wrth addysgu dysgwyr. Dywed Williams fod rhoi adborth cyson iddynt yn sicrhau bod addasiadau cyson yn digwydd o gymharu ag adborth dros amser sy’n sicrhau cynnydd graddol yn y gwaith. I gefnogi hyn, mae’r OECD (2005) o’r un farn bod adborth ffurfiannol yn cyfateb anghenion dysgu pob unigolyn wrth drafod ac adnabod anghenion unigolion yn aml er mwyn newid strategaethau i gyfateb anghenion dysgu pob unigolyn yn gyson. Yn ychwanegol, awgrymir OECD (2005) wrth i athrawon gynnwys y dysgwyr yn y dysgu, maent fedru dysgu yn well, yn debyg i’r hyn a dreialwyd yn y wers chwilio am ‘Elen Benfelen’ yn cynnig llais y disgyblion.  Mae hyn yn cyfeirio nôl at les y dysgwyr ar ddechrau’r ymchwil wrth drafod yr hawl sydd gan ddysgwyr i leisio barn er mwyn i’r oedolyn glywed llais y disgyblion wrth gynllunio ac addasu gwersi i ddysgu er mwyn hybu llesiant y disgyblion iddynt fedru gwneud cynnydd a datblygu.

(UWTSD, 2023) I symud ymlaen, defnyddiaf fy nghymhwyster SKIP lefel pedwar i athrawon er mwyn ysbrydoli disgyblion cynradd fwynhau gweithgareddau ymarfer corff tu fewn a thu allan i’r dosbarth. Dysgaf o’r hyfforddiant SKIP fod annog disgyblion i symud yn gorfforol hefyd yn helpu cyffroad yr ymennydd i alluogi dysgu da. Gall hyn hefyd helpu o ran fy natblygiad proffesiynol (Llywodraeth Cymru, 2020, B) gyda safonau proffesiynol addysgu Llywodraeth Cymru.  Gall ddarganfod dulliau addysgeg addas i addysgu plant yn gorfforol drwy brofiad hyfforddiant SKIP helpu datblygiad a hyder mi i dyfu er mwyn cynllunio ac addysgu gwersi corfforol i ysgogi hyder disgyblion o bob oedran a gallu yn gorfforol, wrth hefyd wneud y gweithgareddau yn hwylus a pwrpasol i gyfateb anghenion camau cynnydd y cwricwlwm i Gymru (Llywodraeth Cymru, 2020, A).

